ai4bharat/Pralekha huggingface dataset:
بجلی کی وزارت
بجلی کے شعبے کی اصلاحات کے ساتھ التزام رکھنے والی ریاستوں کو افزوں منڈی قرضوں کی گنجائش کی فراہمی کے توسط سے ترغیبات فراہم کی گئیں
اس مالی سال میں اس اسکیم کے تحت فائدہ اٹھانے میں تقریبا 20 ریاستوں نے پہلے سی ہی دلچسپی ظاہر کی ہے
نئی دہلی ، 18 جنوری2022
حکومت ہند کی وزارت خزانہ نے جون 2021 میں ایک پروگرام شروع کیا ہے، جس کا مقصد ریاستی حکومتوں کو اضافی قرضوں کی گنجائش فراہم کرنا ہے، بشرطیکہ وہ بجلی کے شعبے میں مخصوص اصلاحات کو انجام دیں۔ وزارت بجلی کے نئے اس اسکیم کو نافذ کرنے کے لیے آرای سی لمیٹیڈ ایک نوڈل ایجنسی کے طور پر کام کررہی ہے۔
بجلی کے شعبے میں اصلاحات کے لیے اضافی قرضوں کی حد متعلقہ ریاست کی مجموعی ریاستی گھریلو پیداوار  کا 0.5 فیصد ہے، چونکہ اسکیم کے رواں ورژن کا یہ پہلا سال ہے، اس لیے اصلاحات کی ضروریات کم مشکل بنایا گیا ہے۔ آئندہ سالوں کے لیے پابندی کو بڑھاوا دیا گیا ہے، تاکہ ریاستیں بڑے پیمانے پر اصلاحات کریں۔ اس اسکیم کے تحت ریاستیں اصلاحات کا التزام کریں اور 80000 کروڑ روپیوں کےاضافی قرضوں کی گنجائش کے لیے اہل بنیں۔ ریاستوں کی ترغیبات کےلیے اس اسکیم کا انوکھا نقطہ نظر ہے وہ یہکہ اصلاحات کا التزام کریں اور بدلے میں اضافی مالی وسائل کی دستیابی سے فائدہ اٹھائیں۔
اس مالی سال، اس اسکیم کے تحت فائدہ اٹھانے میں تقریباً 30 ریاستیں پہلے ہی دلچسپی ظاہرکرچکی ہیں۔ وزارت بجلی کی سفارشات پر مبنی ریاست آندھراپردیش کے اس طرح کی تجویز کو وزارت خزانہ اپنی منظوری دے چکی ہے اور ریاست 2100 کروڑ روپئے سے زیادہ کاقرض پہلے ہی حاصل کرچکی ہے۔ منی پور اور راجستھان کی تجاویز بھی وزارت خزانہ کے زیر غور ہیں۔ دونوں ریاستیں بجلی کے شعبے میں انجام دی گئیں اصلاحات کی بنیاد پر اضافی قرضوں کی گنجائش کی زیادہ سے زیادہ 0.50 فیصد کی حد کے لیے اہل ہوسکتی ہیں۔ بقیہ ریاستیں بھی اپنے تجاویز جمع کروا رہی ہیں۔
یہ بات قابلذکر ہے کہ گذشتہ سال بھی اس اسکیم کا تھوڑا مختلف ورژن منطبق کیا گیا تھا جس سے 24 ریاستوں نے اس کا فائدہ اٹھایا تھا اور 13000 کروڑ روپئے سے زیادہ کا اضافی قرض حاصل کیا تھا۔ اس طرح کی اسکیم سے حاصل شدہ معلومات اور ریاستوں کے ذریعہ اسے حاصل کرنے اورریسپانس کی بنیاد پر اس سال اس فریم ورک پر مزید نظرثانی کی گئی تاکہ ریاستوں کے لیے بجلی کے شعبے میں اصلاحات کے لیے اضافی ضروریات کی قید برھائی جاسکے۔ مثلا وقت پر سالانہ حسابات کی اشاعت، اور زیادہ نئے اختراعی ٹیکنالوجی کا اختیار کرنا وغیرہ، ریویمپیڈ ڈسٹری بیوشن سیکٹر اسکیم جو کہ بجلی کی وزارت کی اصلاحات پر مبنی اور نتیجہ دینے والی اسکیم ہے،کے ساتھ کھڑے رہنا، دونوں اسکیمیں ریاستوں کو اضافی رقم سے فائدہ اٹھانے کی گنجائش مہیا کراتی ہیں بشریکہ وہ اصلاحات اور نتائج کا التزام کریں۔
موجودہ اوقات میں جہاں ڈی ڈی یو جی جے وائی، آئی پی ڈی ایس ، سوبھاگیہ کے مرکزی اسکیموں کے تحت زبردست بنیادی ڈھانچہ پہلے ہی تعینات کیاجاچکاہے اور تمام خواہشمند گھروں تک بجلی کی سپلائی کو دستیاب کرانے کا ہدف پورا کرلیا گیا ہے۔ حکومت ہند اپنی توجہ شعبے کے کاموں کو زیادہ مضبوط، مؤثر اور پائیدار بنانے پر مرکوز کر رہی ہے تاکہ بالآخر تمام صارفین کو 24 گھنٹے کوالٹی ، قابل بھروسہ اور قابل برداشت بجلی مہیا کی جاسکے۔ اس طرح مرکز کی طرف سے اسپانسر شدہ اسکیموں کے تحت فنڈنگ کو اب اصلاحات سے موڑ دیا گیا ہے تاکہ کوئی بھی خواہشمند ریاست اس کو اختیار کرکے مطلوبہ مالی حمایت حاصل کرسکے۔
زراعت اور کاشتکاروں کی فلاح و بہبود کی وزارت
زراعتی درآمد پر انحصار کو کم کرنا
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے لوک سبھا میں ایک تحریری جواب میں درج ذیل معلومات فراہم کیں:
ہندوستانی زرعی برآمدات پر خاص طور سے خوردنی تیل، دال، کاجو، تازہ پھل اور مصالحوں کا غلبہ ہے۔ دال اور خوردنی تیل کی درآمدات پر انحصار کو کم کرنے کےلئے حکومت ہند متعدد پروگرام نافذ کررہی ہے جیسے کہ قومی غذائی تحفظ مشناور این ایف ایس ایم-تلہن اور ناریل کا تیل، تاکہ ملک میں دالوں اور ضروری خوردنی تیلوں کی پیداوار بہتر کی جاسکے۔اس کے علاوہ راشٹریہ کرشی وکاس یوجناکے تحت ریاستوں کو دالوں کی پیداوار میں بہتری کے لئے فنڈ مہیا کرائے جارہے ہیں۔ ہلدی کی بڑی مقدار میں درآمد سے نمٹنے کے لئے موزوں علاقوں میں ہلدی کی متعدد اقسام کی منظم طریقے سے پیداوار کے لئے قدم اٹھائے جارہے ہیں۔ملک میں کاجو کی بڑھتی ہوئی مانگ پوری کرنے کےلئے حکومت زیادہ پیداوار والے علاقوں میں اضافہ کرنے کی کوشش کررہی ہے، ساتھ ہی بڑی تعدا دمیں اس کے پودے لگانے ، اس کے باغات کو مضبوطی بخشنے اور پھل دار درختوں کے سایہ کا بھی انتظام کررہی ہے۔
سال 20-2019ء کے دوران زرعی سامانوں کی درآمدات 19.91بلین امریکی ڈالر تھی، جبکہ خوردنی تیل کا حصہ ان درآمدات میں سب سے زیادہ ، یعنی 48 فیصد تھا۔خوردنی تیل کی درآمدپرگھریلو مانگ اور سپلائی کے درمیان فرق کو کم کرنے کےمقصدسے توجہ دی گئی تھی۔حکومت مرکز کے ذریعے امداد یافتہ اسکیم، قومی غذائی تحفظ مشن کو ملک میں نافذ کررہی ہے۔ اس مشن میں تین ذیلی مشن ہیں، جن کے نام ہیں این ایف ایس ایم-تلہن، این ایف ایس ایم-ناریل تیل اور این ایف ایس ایم-درختوں سے نکلنے والے تلہن، جنہیں ریاستی حکومتوں کے زرعی اور باغبانی کے محکموں کے ذریعے نافذ کیا جارہا ہے۔دس ریاستوں میں ٹارگیٹنگ رائس فالو ایریااور سرسوں کےلئے خصوصی پروگرام بھی شروع کئے گئے ہیں۔
زراعت میں خود انحصاری کو یقینی بنانے کےلئے حکومت متعدد بڑی اسکیمیں بھی نافذ کررہی ہے،مثلاًکسانوں کو مٹی کی صحت کا کارڈ تقسیم کرنے کی اسکیم ، تاکہ کھاد کو صحیح طریقے سے استعمال کیاجاسکے؛‘‘ہر بوند زیادہ فصل’’پہل جس کے تحت پانی کے کم تر استعمال کی حوصلہ افزائی کےلئے ڈرِپ؍اسپرنکلر سے سینچائی کو فروغ دیا جارہا ہے، لاگت میں کمی اور پیداوار میں اضافہ؛ نامیاتی کاشت کاری کو فروغ دینے کے لئے‘‘پرمپراگت کرشی وکاس یوجنا ’’ کو نافذ کیاجارہا ہے؛ ای-نام پہل کے تحت کسانوں کو الیکٹرونک ، شفاف اور مقابلہ جاتی آن لائن تجارتی پلیٹ فارم مہیا کرائے جارہے ہیں؛‘‘ہر میڑھ پر پیڑ’’کے تحت اضافی آمدنی کےلئے جنگلاتی زراعت کو فروغ دیا جارہا ہے؛باغبانی کی مربوط ترقی کے مشن کے تحت شہد کی مکھی پالنے کو فرو غ دیا جارہا ہے ، تاکہ زیرگی کے ذریعے فصلوں کی پیداوار میں اضافہ کیا جاسکے اور کسانوں کی آمدنی کے اضافی ذرائع کے طورپر شہد کی پیداوار میں بھی اضافہ ہوسکے۔
وزیراعظم کا دفتر
وزیراعظم نے معروف گلوکار شری بھوپندر سنگھ کی وفات پر تعزیت کا اظہار کیا
وزیراعظم جناب نریندر مودی نے معروف گلوکار شری بھوپندر سنگھ کے انتقال پر گہرے رنج وغم کا اظہار کیاہے۔
ایک ٹویٹ میں وزیراعظم نے کہا ؛
’’ شری بھوپندر سنگھ جی کے انتقال پر بہت دکھ ہوا ہے۔ انہوں نے گزشتہ کئی دہائیوں میں بہت سے یادگار نغمے دیئے ہیں۔ ان کے کام سے متعدد لوگوں کے جذبات متاثر ہوئے ہیں۔ دکھ کی اس گھڑی میں میری ہمدردیاں ان کے کنبے اور مداحوں کے ساتھ ہیں۔ اوم شانتی۔‘‘
صدر جمہوریہ کا سکریٹریٹ
صدر جمہوریہ نے جے پور میں ’جمہوریت کو مضبوط کرنے میں راجستھان لیجسلیچر کے اہم آئینی عہدیداروں کا رول‘ موضوع پر ایک سیمینار سے خطاب کیا
صدر جمہوریہ محترمہ دروپدی مرمو نے آج شام  جے پور میں ’جمہوریت کو مضبوط کرنے میں راجستھان لیجسلیچر کے اہم آئینی عہدیداروں کا رول‘ موضوع پر ایک سیمینار سے خطاب کیا۔ یہ سیمینار جناب بھیروں سنگھ شیخاوت کا صد سالہ یوم پیدائش منانے کے لیے کامن ویلتھ پارلیامنٹری ایسوسی ایشن  کے زیر اہتمام راجستھان قانون ساز اسمبلی کے ذریعے منعقد کیا گیا تھا۔
اس موقع پر اپنے خطاب میں، صدر جمہوریہ نے کہا کہ جناب بھیروں سنگھ شیخاوت نے نہ صرف راجستھان بلکہ پورے ملک کی سیاست میں اپنی عظیم شخصیت کی امٹ چھاپ چھوڑی ہے۔ راجستھان کے وزیر اعلیٰ کے طور پر، انہوں نے ریاست کی ترقی اور لوگوں کی فلاح کے لیے کئی اسکیموں کا تصور کیا اور انہیں نافذ کیا۔ صدر جمہوریہ ہند کے طور پر انہوں نے ہندوستانی پارلیمنٹ کی اعلیٰ روایات کی پیروی کی اور انہیں مضبوط بھی کیا۔ انہوں نے راجستھان اور ملک کے مستقبل کی تعمیر میں اہم رول نبھایا۔ ان کے اصول ہمارے ملک کے تمام عوامی نمائندوں کے لیے قابل تقلید ہیں۔
صدر جمہوریہ نے کہا کہ ہندوستان میں جمہوری نظام مسلسل مضبوط ہو رہا ہے۔ ہمارا ملک دنیا کے سب سے بڑے تنوع کو شامل کرتے ہوئے جمہوری طریقوں سے اپنی ترقی کی راہ پر آگے بڑھ رہا ہے۔ آزادی کے بعد کے 75 برسوں میں، ہمارے ملک نے تمام چیلنجوں کا سامنا کرتے ہوئے اپنے جمہوری اقدار کو مضبوط بنائے رکھا ہے۔ انہوں نے کہا کہ ہماری جمہوریت کی عمدگی کا سب سے بڑا ثبوت عام انتخابات ہیں۔ سال 2019 میں ہوئے 17ویں لوک سبھا کے عام انتخابات میں کل 61.3 کروڑ ووٹروں نے اپنے حق رائے دہی کا استعمال کیا، جو کہ ایک ریکارڈ تھا۔ انہوں نے کہا کہ پہلی بار خواتین ممبران پارلیمنٹ کی تعداد 100 سے پار ہو گئی۔ انہوں نے اعتماد کا اظہار کیا کہ یہ تعداد مزید آگے بڑھے گی۔
صدر جمہوریہ نے کہا کہ ہمارے جمہوری نظام میں معاشرے کے سبھی لوگوں، خاص طور پر پس ماندہ اور کمزور طبقوں اور خواتین کو نمائندگی فراہم کی گئی ہے۔ پنچایتی راج کا نظام ہماری جمہوریت میں بنیادی رول ادا کر رہا ہے۔ آج 2.75 لاکھ سے زیادہ مقامی دیہی اداروں میں 31.5 لاکھ سے زیادہ منتخب نمائندوں میں سے 46 فیصد خواتین ہیں۔
صدر جمہوریہ نے کہا کہ راجستھان کے عوام اور ان کے نمائندوں نے ہندوستانی جمہوریت کی کامیابی میں اہم رول نبھایا ہے۔ انہوں نے اعتماد کا اظہار کیا کہ راجستھان کے لوگ پارلیمانی جمہوریت کی اقدار کو مضبوط کریں گے اور ریاست اور ملک کی ترقی میں تعاون دینا جاری رکھیں گے۔
صدر جمہوریہ کی تقریر ملاحظہ کرنے کے لیے یہاں کلک کریں
کوئلے کی وزارت
بجلی پلانٹس میں کوئلے کے ذخائر میں 77فیصد کا اضافہ : پرہلاد جوشی
نئی دہلی 04 فروری 2020 ۔بجلی پلانٹس میں 26 جنوری کو کوئلے کے ذخائر میں 34.25 ملین ٹن کا اضافہ ہوا ، جو کھپت کے لحاظ سے 19 دن کے مساوی تھا اور یہ 77فیصد تھا جبکہ پچھلے سال اسی مدت کے دوران یہ ذخائر 19.36 ملین ٹن تھے ، جو کھپت کے لحاظ سے 12دن کے مساوی تھے۔ کوئلے کے لئے مستقل نیلامی کرکے غیر بجلی کے سیکٹر کے لئے کوئلے کی سپلائی میں اضافہ کرنے کی خاطر مجموزوردیا گیا ہے ، جہاں صارفین کو سب سے قریب کوئلہ کان کا انتخاب کرنے کے لئے نرمی دی گئی ہے۔تمام سیکٹروں کے لئے کوئلے کی دستیابی کوآسان بنانے کے لئے کوئلے کی کمپنیاں بھی اسپاٹ اور خصوصی ای – نیلامی کے ذریعہ اضافی کوئلے کی پیش کش کررہی ہے۔ یہ بات کوئلے کے مرکزی وزیر جناب پرہلادجوشی نے راجیہ سبھا میں ایک تحریری جواب میں بتائی ۔
وزیر موصوف نے بتایا کہ کوئلے پر انحصار کرنے والی صنعتوں اور بجلی سیکٹر کے لئے کوئلے کی آسان اور مناسب دستیابی کو یقینی بنانے کے لئے مختلف اقدامات کئے گئے ہیں۔کوئلے کی فیلڈ آس پاس کے بجلی گھروں کو بی پی سی ،میری گوراؤنڈ کے طریق کا رکے ذریعہ اضافی کوئلہ اٹھانے کی پیش کش کی گئی ہے ۔کوئلے کی سپلائی کو بڑھانے کے لئے بجلی گھروں کو مشورہ دیا گیا ہے کہ وہ روڈ کم ریل  طریق کا ر کے ذریعہ کوئلہ حاصل کریں ۔ ایم جی آر، بیلٹ روپ ریز جیسے ٹرانسپورٹ کے مختلف طریق کار کے ذریعہ کوئلے کی سپلائی بڑھانے کی کوششیں کی گئی ہیں۔
کوئلے اورکانکنی کے وزیر نے مزید بتایا کہ حال ہی میں نافذ کئے گئے دھاتوں کے ترمیمی قوانین آرڈی ننس 2020 میں کانکنی اور منرلس  ایکٹ 1957 میں ترمیم کی گئی ہے۔وہ کمپنیاں جن کے پاس ہندوستان میں کوئی پیشگی کوئلہ کانکنی کا تجربہ نہیں ہے ، وہ اب کوئلہ بلاک کی نیلامی میں شرکت کرسکتی ہیں۔ نیلامی یا الاٹ منٹ کے ذریعہ منتخب کی گئی کوئی بھی کمپنی اپنی کھپت ،فروخت یا کسی دوسرے مقصد کے لئے کوئلہ کانکنی کے سرگرمی جاری رکھ سکتی ہے۔
وزیر موصوف نے بتایا کہ ماحولیات ، جنگلات اور آب وہوا میں تبدیلی کی وزارت نے 2019 کے دوران کوئلے کے 13 پروجیکٹوں کے لئے ماحولیاتی منظوریاں دی ہیں۔ ایک سال میں تقریباََ 4سے 6 ارب ٹن کوئلہ وسائل میں اضافہ کیا گیا ہے اور ملک میں کوئلے کے وسائل ایک اپریل 2019 تک 155.6 ارب ٹن تھے۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ح ا۔ رم
U-522
(Visitor Counter : 60
صحت اور خاندانی بہبود کی وزارت
کووڈ-19 اپ ڈیٹ
ملک گیر ٹیکہ کاری مہم کے تحت اب تک 217.41 کروڑ  ٹیکے لگائے جاچکے ہیں
پچھلے 24 گھنٹے میں 14,76,84 ٹیکے لگائے گئے
سردست بھارت میں 44,436 مریض زیر علاج ہیں
زیر علاج مریضوں کی شرح فی الحال 0.10 فیصد ہے
شفایابی کی شرح فی الحال98.71 فیصد ہے
گذشتہ 24 گھنٹوں کے دوران 5,719 مریض رو بہ صحت ہوئے ہیں،اس طرح شفایاب ہونے والے مریضوں کی کل تعداد 4,39,90,414 ہوگئی ہے
گزشتہ 24 گھنٹے میں 4,912 نئے معاملے سامنے آئے ہیں
متاثرہ مریضوں کی یومیہ شرح  ہے
اسی طرح متاثرہ مریضوں کی ہفتہ واری شرح ہے
مجموعی طور پر اب تک 89.33 کروڑ ٹیسٹ کئے جاچکے ہیں؛ گذشتہ 24 گھنٹوں میں 3,03,888 ٹیسٹ کئے گئے
وزیراعظم کا دفتر
وزیراعظم نےملاڈ ویسٹ ، ممبئی میں عمارت کے گرنے سے ہونے والے جانی نقصان پر تعزیت کا اظہار کیا
متاثرین کے لئے حکومت کی جانب سے امداد کا اعلان کیا
نئی دہلی، 10 جون 2021، وزیراعظم جناب نریندر مودی نے ملاڈ ویسٹ ، ممبئی میں عمارت کے گرنے سے ہونے والے جانی نقصان پر تعزیت کا اظہار کیا۔
وزیراعظم نے ٹوئٹ کیا:
’’ ملاڈ ویسٹ ممبئی میں عمارت گرنے سے ہونے والے جانی نقصان پر مجھے رنج ہوا ہے۔ غم کی اس گڑھی میں ، میں غمزدہ کنبوں کے دکھ میں شریک ہوں۔ میری پرارتھنا ہے کہ زخمی ہونے والے جلد از جلد صحت یاب ہوں: پی ایم @ نریندر مودی‘‘۔
وزیراعظم نے حادثے میں مرنے والے ہر فرد کے قریبی رشتے دار کے لئے پی ایم این آر ایف سے دولاکھ روپے کی سرکاری امداد کا اعلان کیا۔ زخمی ہونے والوں کو 50 ہزار روپے دیئے جائیں گے۔
۔۔۔۔۔۔۔۔۔۔۔
ش ح۔ا گ۔ن ا۔
U-5307
(
امور داخلہ کی وزارت
سی آئی ایس ایف نے چین کے چھینگدو شہر میں ورلڈ پولیس اور فائر گیمس میں سونے کے پانچ ،چاندی کے تین اور کانسے کے دو تمغے جیت کر ملک کا نام روشن کیا
نئی دہلی،21 اگست 2019 ؍ ورلڈ پولیس اور فائر گیمس درحقیقت اولمپک طرز کے مقابلے ہیں جن میں دنیا بھر کے 70ملکوں کے پروبیشن ، سرحدی تحفظ ، امیگریشن اور کسٹمس کے افسران اور قانون نافذ کرنے والوں، فائرفائٹرس کی نمائندگ کرنے والے 10 ہزار ایتھلیٹس نے تقریباً 60 مختلف طرز کے کھیل کود مقابلوں میں حصہ لے رہے ہیں۔ چھینگدو میں 8 اگست سے 18 اگست 2019 کو منعقد ہوا تھا۔ جہاں سی آئی ایس ایف کے کھلاڑیوں نے مختلف کھیل کود مقابلوں میں ہندوستان کی نمائدنگی کی اور 10 تمغے جیتے۔
سی آئی ایس ایف کے ڈی جی جناب راجیش رنجن نے 21 اگست 2019 کو چھینگدو میں ہوئے ورلڈ پولیس اور فائر گیمس 2019 میں سی آئی ایس ایف کے کھلاڑیوں کو ان کی شاندار اور نمایاں کار کردگی کے لئے عزت افزائی کی ۔ کیونکہ انہوں نے نہ صرف اپنی فورس کے لئے تمغے جیتے بلکہ اس بین الاقوامی سطح کے مقابلو میں سونے کے پانچ ، چاندی کے تین،کانسے کے دو تمغے حاصل کر کے ملک کا ہی نام روشن کی ۔
سی آئی ایس ایف ایک جامع اسپورٹس ادارہ ہے جہاں فورس میں کھیلوں کے کلچر کو فروغ دیا جاتا ہے اور با صلاحیت کھلاڑیوں کو مناسب مواقع فراہم کرنے کو یقینی بنایا جاتا ہے۔ تاکہ وہ اپنی صلاحیت کو اور زیادہ نکھار سکیں اور اپنے ارادے اور ملک کے لئے تمغے جیت سکیں۔
|
|
نمبر شمار
|
|
عہدہ اور نام
|
|
مخصوص کھیل اور مقابلوں کے نام
|
|
تمغے
|
|
1.
|
|
ایل؍ انسپیکٹر کوہیلی گانگولی
|
|
رائفل 
|
|
گولڈ-1
کانسے کا -1
|
|
2.
|
|
ایل؍ اے ایس آئی جینا دیوی چھانگتھم
|
|
جوڈو
|
|
چاندی -1
|
|
3.
|
|
ایچ سی ہرمیت
|
|
جوڈو
|
|
گولڈ-1
|
|
4.
|
|
ایل؍ ایچ سی مینا کماری دیوی
|
|
باکسنگ 
|
|
گولڈ-1
|
|
5.
|
|
ایل؍ اے ایس آئی ہیمانی
|
|
ڈسکس تھرو
|
|
چاندی-1
|
|
شاٹ پٹ
|
|
کانسے -1
|
|
6.
|
|
ایل؍ ایچ سی سنگیتا
|
|
پول والٹ
|
|
گولڈ-1
|
|
اونچی کود
|
|
چاندی-1
|
|
7.
|
|
ایچ سی انکت راٹھی
|
|
نیزا پھینکنا
|
|
گولڈ-1
زراعت اور کاشتکاروں کی فلاح و بہبود کی وزارت
کسانوں کی آمدنی
زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں بتایا کہ 77ویں دور  کے دوران قومی شماریاتی دفتر ، وزارت شماریات اور پروگرام عمل درآمد  کے ذریعے ملک کے دیہی علاقوں میں زرعی گھرانوں کی صورتحال کا جائزہ لینے والے سروے  کے مطابق زرعی سال جولائی 2018-جون 2019، فی زرعی گھرانے کی اوسط ماہانہ آمدنی کی ریاست / مرکز کے لحاظ سے تفصیلات درج ذیل ہیں؛
زرعی سال جولائی 2018 جون 2019 کے دوران ریاست /مرکز کے زیر انتظام خطے کے حساب سے اوسط ماہانہ آمدنی فی زرعی گھرانہ  کی تفصیل حسب ذیل ہے۔
|
|
ریاست/ مرکز کے زیر انتظام علاقوں کا گروپ
|
|
فی زرعی گھرانہ اوسط ماہانہ آمدنی 
|
|
آندھرا پردیش
|
|
10,480
|
|
اروناچل پردیش
|
|
19,225
|
|
آسام
|
|
10,675
|
|
بہار
|
|
7,542
|
|
چھتیس گڑھ
|
|
9,677
|
|
گجرات
|
|
12,631
|
|
ہریانہ
|
|
22,841
|
|
ہماچل پردیش
|
|
12,153
|
|
جموں و کشمیر
|
|
18,918
|
|
جھارکھنڈ
|
|
4,895
|
|
کرناٹک
|
|
13,441
|
|
کیرالہ
|
|
17,915
|
|
مدھیہ پردیش
|
|
8,339
|
|
مہاراشٹر
|
|
11,492
|
|
منی پور
|
|
11,227
|
|
میگھالیہ
|
|
29,348
|
|
میزورم
|
|
17,964
|
|
ناگالینڈ
|
|
9,877
|
|
اوڈیشہ
|
|
5,112
|
|
پنجاب
|
|
26,701
|
|
راجستھان
|
|
12,520
|
|
سکم
|
|
12,447
|
|
تمل ناڈو
|
|
11,924
|
|
تلنگانہ
|
|
9,403
|
|
تریپورہ
|
|
9,918
|
|
اتراکھنڈ
|
|
13,552
|
|
اتر پردیش
|
|
8,061
|
|
مغربی بنگال
|
|
6,762
|
|
شمال مشرقی ریاستوں کا گروپ
|
|
16,863
|
|
مرکز کے زیر انتظام خطوں کا گروپ
|
|
18,511
|
|
کل ہند
|
|
10,218
ماخذ: این ایس ایس رپورٹ نمبر 587: زرعی گھرانوں کی صورتحال کا اندازہ اور دیہی ہندوستان میں گھرانوں کی زمینی اور لائیواسٹاک ہولڈنگ، 2019
آمدنی میں اجرت سے حاصل ہونے والی آمدنی، زمین کو لیز پر دینے سے حاصل ہونے والی آمدنی، فصل کی پیداوار سے خالص وصولیابی، مویشی پروری سے حاصل ہونے والی خالص آمدنی اور غیر زرعی کاروبار سے حاصل ہونے والی خالص آمدنی شامل ہے۔
۔۔۔۔۔۔۔۔۔۔۔
ش ح۔ج ق۔ ن ا۔
U- 14014
(Visitor Counter : 88
بندرگاہوں، جہاز رانی اور آبی راستوں کی وزارت
جہاز رانی کی وزارت نے انڈمان و نیکوبار جزائر میں بحری جہازوں کی مرمت کی سہولتوں کو منظم بنانے کے لئے نظر ثانی شدہ لاگت تخمینوں کو منظور دی
نئی دہلی ،12جون2020: جہاز رانی کی وزارت نے انڈمان نیکوبار جزائر میں بحری جہازوں کی مرمت کی سہولتوں کو منظم بنانے کے لئے 123.95کروڑ روپے کے بقدر کے نظر ثانی شدہ لاگت تخمینے کو اپنی منظوری دے دی ہے۔
بحری جہازوں سے متعلق سرگرمیاں انڈمان و نیکوبار جزائر کی لائف لائن ہے۔ کیونکہ بیشتر ترقیاتی سرگرمیاں اسی سے مربوط ہیں۔ جہاز رانی سے متعلق تمام تر سرگرمیوں کو بلا روک ٹوک اور بغیر کسی رخنے کی غرض سے بحری جہازوں کی مرمت کی سہولتوں کو ترقی دینے کی ضرورت ہوتی ہے۔چونکہ بحری جہازوں کی نقل و حرکت میں خاطر خواہ اضافہ ہو ا ہے، لہٰذا جہاز رانی کی وزارت پورٹ بلیئر میں واقع موجودہ مرمت کی سہولتوں کو منظم بنا رہی ہے۔موجودی گودی کی لمبائی میں 90 میٹر کی طوالت کا اضافہ کیا جائے گا۔ یہ تنظیم کاری جہاز سازی کے کام کو فروغ دے گی اور جہاز کی مرمت کی صنعت کو بھی تقویت فراہم کرے گی اور حکومت ہند کی میک ان انڈیا پہل قدمی کا راستہ بھی ہموار ہوگا۔
سپلائی ، تنصیب اور ڈرائی ڈاک پمپ کے چالو ہونے ، نیز پورٹ بلیئر میں تمام لوازمات سمیت ‘ڈرائی ڈاک مرحلہ -11کی توسیع’ کا کام پورٹ بلئیر ، جنوبی انڈمان میں جہاز رانی کی وزارت کی جانب سے مرکزی شعبے کی اسکیم کے تحت منظور کیا گیا تھا اور اس کے تخمینہ جاتی اخراجات 96.24کروڑ روپے کے بقدر تھے اور اسے فروری 2016 کے دوران 42 مہینوں میں مکمل ہونا تھا۔اس کام کا دائرہ کار بڑھا کر اس میں 90 میٹر گودی کی طوالت کا کام بھی شامل کیا گیا، تاکہ یہاں زیادہ تعداد میں بحری جہازوں کو ٹھہرایا جاسکے۔ سہولت فراہم کرنے کا مقصد یہ تھا کہ پورٹ بلیئر میں دستیاب موجودہ صلاحیت یعنی بحری جہاز کی مرمت کی سہولت کو دوگنے اضافے سے ہمکنار کیا جائے اور جزیرے پر رہنے والوں کے لئے روزگار کے مواقع اورآمدنی کے ذرائع فراہم کرائے جاسکیں۔اس سلسلے میں پروجیکٹ کا کام متعلقہ اداروں کا سونپا جاچکا ہے اور ابتدائی کام 7مارچ 2017کو شروع ہوچکا ہے۔
پروجیکٹ میں رونما ہوئی چند تکنیکی تبدیلیوں کی وجہ سے لاگت اور وقت دونوں میں اضافہ ہوا۔ جہاز رانی کی وزارت نے اب 123.95کروڑ روپے کے بقدر کے نظر ثانی شدہ تخمینہ اخراجات کو منظوری دی ہے۔ ڈرائی ڈاک یارڈ میں توسیع کی سہولت جہاز رانی کی صنعت کے لئے اگست 2021 تک دستیاب ہوجائے گی۔
بندرگاہوں، جہاز رانی اور آبی راستوں کی وزارت
من سکھ منڈاویا نے شپنگ کارپوریشن آف انڈیا کی ڈائمنڈ جبلی تقریبات کا آغاز کیا
گاندھی جینتی کے موقع پر وزیر موصوف نے کمپنی کو آتم نربھر بنانے کی سمت میں آگے بڑھنے کےلئے ترغیب دی
نئی دلی، 22 ؍ اکتوبر،جہاز رانی ، اور کیمیا اور کھاد کے مرکزی وزیر مملکت جناب من سکھ منڈاویا نے آج اس کے یوم تاسیس کے موقع پر شپنگ کارپوریشن آ ف انڈیا کی ڈائمنڈ جبلی تقریبات کا مجازی طور پر آغاز کیا۔
جناب من سکھ منڈاویانے شپنگ کارپوریشن آف انڈیا کی ڈائمنڈ جبلی تقریبات کے لوگو کی نقاب کشائی کی، جسے ایس سی آئی کے ایک ملازم نے تیار کیا ہے۔ وزیر موصوف نے پروگرام کے حصے کے طور پر منعقد مختلف کمپٹیشن کے فاتحین کو ایوارڈ بھی دیا۔
اس موقع پر خطاب کرتے ہوئے جناب منڈاویانے ایس سی آئی کو اپنے 59شاندار سال پورا کرنے اور60ویں سال میں داخل ہونے کےلئے مبارکباد دی۔ مرکز ی وزیر مملکت نے کمپنی کی مالیاتی کارکردگی کی بھی ستائش کی اور کہا کہ ایس سی آئی کے ترقی کرنے کا مطلب بھارت کا ترقی کرناہے۔ جناب منڈاویا نے کہا کہ چونکہ کمپنی کا یوم تاسیس گاندھی جینتی کے ساتھ میل کھاتا ہے، اس لئے کمپنی کو آتم نربھر بھارت بننے کی سمت میں آگے بڑھنا چاہئے، کیونکہ گاندھی جی نے ہمیشہ آتم نربھر بننے پر زور دیا تھا۔ وزیر موصوف نے کمپنی اور اس کےملازمین کے تئیں آنے والے سالوں میں اعلیٰ اہداف حاصل کرنے کے لئے اپنی نیک خواہشات بھی ظاہر کیں۔
ڈاکٹر سنجیو رنجن، سکریٹری، وزارت برائے جہاز رانی محترمہ ایس کے جوشی، سی ایم ڈی، سی ایس آئی ، جہازرانی وزارت کے سینئر افسران، ایس سی آئی کے موجودہ اور سبکدوش ملازمین اپنے کنبے کے ارکان کے ساتھ اس موقع پر موجود تھے۔
ایس سی آئی کے بارے میں:
صرف 19 جہازوں کے ساتھ ایک لائنر شپنگ کمپنی کے طور پر شروع ایس سی آئی نے آج سب سے بڑی بھارتی شپنگ کمپنی کے طور پر ترقی کی ہے۔ ایس سی آئی کی شپنگ کاروبار کے مختلف شعبوں میں بھی کافی دلچسپی ہے۔ ایس سی آئی کی ملکیت والے بیڑے میں مال بردار بحری جہاز ، خام تیل کے ٹینکر، پروڈکٹ ٹینکرز، کنٹینر جہاز، مسافر مع کارگو جہاز، فاسفورک ایسڈ ؍ کیمیکل بردار جہاز ، ایل پی جی ؍ امونیا بردار جہاز اورسپلائی جہاز شامل ہیں۔ تقریبا 6 دہائیوں سےکام کرتے ہوئے ایس سی آئی کی آج عالمی سمندری نقشے پر ایک اہم موجودگی ہے ۔
نیتی آیوگ
نیتی آیوگ نے فون پے کے تعاون سے فن ٹیک اوپن ہیکاتھون کا آغاز کیا
ہیکاتھون کا مقصد فنٹیک ایکو سسٹم کے لیے رہنمائی کرنے والے سولیوشنز نمائش کرنا ہے۔
جیتنے والی ٹیموں کو شاندار نقد انعامات سے نوازا جائے گا۔
فن ٹیک اوپن ہیکاتھون کے ایک حصے کے طور پر، فون پے کے تعاون سے نیتی آیوگ، فن ٹیک اسپیس کے لیے انتہائی اختراعی سولیوشنز پر غور کرنے اورتیار کرنے کے لئے پہلی بار اوپن ٹو آل ہیکاتھون ایونٹ کی میزبانی کرے گا۔ یہ ہیکاتھون بھارت بھر کے اختراع کاروں، ڈیجیٹل تخلیق کاروں اور ڈیولپرز کو سوچنے، تصور کرنے اور کوڈ کرنے کا موقع فراہم کرے گا۔
اس ہیکاتھون میں شرکت کرنے والوں کو کسی بھی اوپن ڈاٹا اے پی آئی مثلاً فون پے پلس کو درج ذیل استعمال کی پاور حاصل کرنے کی بنیاد کے طور پر اکاؤنٹ ایگریگیٹر جیسے فریم ورک کے ساتھ استعمال کرنے کی ضرورت ہے :
- مالی شمولیت پر فوکس کے ساتھ قرض دینے، بیمہ یا سرمایہ کاری کے لیے متبادل رسک ماڈل
- ایسی اختراعی مصنوعات جو مالیاتی خدمات کو وسیع پیمانے پر اختیار کرنے کے لیے مختلف ڈیموگرافکس اور جیوز کے واسطے پاور ڈاٹا سگنلز کا استعمال کرتی ہیں
- ڈیجیٹل ادائیگیوں کے ڈاٹا کی بنیاد پر بہتر تصور اور اخذ کردہ ذہانت
- شرکاء جو حتمی ایپ تیار کریں گے اس میں مندرجہ بالا میں سے ایک کو شامل کرنا ضروری ہے۔
شرکت کرنے والی ٹیمیں 5 شرکاء کے لئے ایک  حاصل کرسکتی ہیں۔ شرکاء اپنے سبمشن تیار کرنے کے لئے فون پے پلس ، اوپن گورنمنٹ ڈاٹا پلیٹ فارم اور پیمنٹس سے متعلق آر بی آئی رپورٹوں جیسے ڈاٹا وسائل کو استعمال کر سکتے ہیں۔ اس کے علاوہ، وہ اپنے ہیکس تیار کرنے کے لئے سیتو اے اے سینڈ باکس یا سیتو پیمنٹ سینڈ باکس کے ساتھ اپنی معلومات کے مطابق کسی دیگر اوپن ڈاٹا پلیٹ فارم تک رسائی حاصل کر سکتے ہیں۔ اس ایونٹ کے آخر تک شرکاء کو اپنے ہیک کا ایک کام کاجی نمونہ ججز کے سامنے پیش کرنا ہوگا، اس کے بعد ہر ایک ہیک کی چند معیارات کی بنیاد پر جانچ کی جائے گی۔ ہیکس پر غور کرنے کے دوران جج نمونوں کے بارے میں اضافی معلومات مطالبہ کر سکتے ہیں۔
جیتنے والی ٹییں درج ذیل انعامات حاصل کریں گی:
ٹاپ 5 ہیکس کو درج ذیل زمروں میں انعامی رقم دی جائے گی:
پہلا مقام: ٹیم کے لیے 150000 ہندوستانی روپے - 1 انعام
دوسرا مقام: ٹیم کے لیے 100000 ہندوستانی روپے- 2 انعامات
تیسرا مقام: ٹیم کے لیے 75000 ہندوستانی روپے - 2 انعامات
جج صاحبان جمع کرائے گئے ہیکس کی بنیاد پر کم یا زیادہ انعامات دینے کا فیصلہ کر سکتے ہیں۔
ایونٹ کے لیے رجسٹریشن کرانے کی آخری تاریخ 23 فروری، 2022 رات 11:59 بجے ہے اور فائنل اینٹری جمع کرانے کی آخری تاریخ 25 فروری، 2022 کو دوپہر 12:00 بجےہے۔ ہیکاتھون کے بارے میں شرکاء کے سوالوں کا جواب دینے کے لیے پیر کے روز 21 فروری، 2022 کو شام 4:00 بجے ایک لائیو اے ایم اے ہوگا۔ ہیکاتھون میں جیتنے والوں کے ناموں کا اعلان 28 فروری 2022 کو کیا جائے گا۔
رجسٹریشن کرانے اور مزید تفصیلات حاصل کرنے کے لیے دیکھئے:
https://cic.niti.gov.in/fintech-open-month-hackathon.html
۔۔۔۔۔۔۔۔۔۔۔
ش ح۔ا گ ۔ن ا۔
U-1685
(Visitor Counter : 121
جل شکتی وزارت
صحیح فصل
نئی دہلی،28 مارچ 2022/
’صحیح فصل ‘ مہم کو 2019 میں قومی آبی مشن وزارت جل شکتی نے شروع کیا تھا، تاکہ پانی کی کمی کے دباؤ والے علاقوں میں کسانوں کو کم پانی والی، معاشی طور پر منافع بخش اور ماحول دوست فصل اگانے پر آمادہ کیا جاسکے۔ ’صحیح فصل‘ ایک آگاہی پیدا کرنے کی مہم ہے جس کا مقصد کسانوں کو پانی سے بھرپور فصلیں اگانے اور مائیکر ایریگیشن تکنیکوں کو استعمال کرنے سے دور رکھنا ہے تاکہ زراعت میں پانی کے استعمال کی کارکردگی کو بڑھایا جاسکے۔
صحیح فصل مہم کے تحت امرتسر، اورنگ آباد، اور کروکشیتر میں اور نئی دہلی میں تکنیکی ماہرین کے ساتھ اور متعلقہ فریقین کے ساتھ بیداری پیدا کرنے ز اور معلومات کی ترسیل کے لئے ورکشاپ کا ایک سلسلہ منعقد کیاجاچکا ہے۔
چونکہ یہ ایک آگاہی پیدا کرنے کی مہم ہے، اس لئے اس وزارت کی جانب سے ’صحیح فصل‘ مہم کے لئے کوئی علیحدہ فارم مختص نہیں کئے گئے ہیں۔ پانی ریاست کا موضوع ہونے کے لئے اپنی منصوبہ بندی اور ترجیحات کی بنیاد پر اپنےوسائل کا استعمال کرتی ہیں۔
کم پانی والی فصلوں میں منتقل ہونے والے کسانوں کی تعداد اور ’صحیح فصل‘ مہم کی وجہ سے بچائے گئے پانی کے بارے میں کوئی خاص ڈیٹا دستیاب نہیں ہے۔تاہم مرکزی حکومت اور ریاستی حکومتیں زراعت میں پانی کے استعمال کی کارکردگی کو بڑھانے اور فصلوں کے تنوع کے لئے کسانوں کو ترغیب دینے اور کم پانی والی فصلوں کا انتخاب کرنے کے لئے پروگرام نافذ کررہی ہیں۔
حکومت لازمی زرعی فصلوں بشمول کم پانی والی فصلوں پر کم از امدادی قیمت  طے کرتی ہے، تاہم اس مسئلے پر کوئی ثبوت پر مبنی تجزیہ نہیں کیا گیا ہے۔
یہ اطلاع جل شکتی کے وزیر مملکت جناب بشویشور ٹوڈو نے آج راجیہ سبھا میں ایک سوال کے تحریری جواب میں دی۔
ش ح۔ ش ت۔ج
Uno-3354
(Visitor Counter : 93